Na temelju članka 107. Zakona o odgoju i obrazovanju u osnovnoj i srednjoj školi ( NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17, 68/18., 98/19 i 64/20) i članka 8. Pravilnika o postupku zapošljavanja te procjeni i vrednovanju kandidata za zapošljavanje ravnatelj Osnovne škole Ivana Mažuranića, Obrovac Sinjski, raspisuje

N A T J E Č A J

za zasnivanje radnog odnosa

1. Učitelj/ica engleskog jezika – 1 izvršitelj/ica, rad na određeno nepuno radno vrijeme (18 sati ukupnih radnih obveza tjedno). Mjesto rada: u sjedištu Škole, a prema potrebi i izvan sjedišta Škole.

Uz opće uvjete za zasnivanje radnog odnosa, sukladno općim propisima o radu kandidati moraju ispuniti i posebne uvjete propisane člankom 105. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17, 68/18., 98/19 i 64/20).

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno obrazovnom radu s učenicima jesu: poznavanje hrvatskog jezika i latiničnog pisma u mjeri koja omogućava izvođenje odgojno obrazovnog-obrazovnog rada.

Odgovarajuća vrsta i razina obrazovanja u skladu s člankom 105. Zakonom o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17, 68/18., 98/19 i 64/20) i člankom 6. Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19, 75/20).

Radni odnos ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Na natječaj se mogu prijaviti osobe oba spola sukladno Zakonu o ravnopravnosti spolova (NN br. 82/08. i 69/17.).

**Prijava mora sadržavati:**

- osobno ime

- adresu stanovanja,

- broj telefona odnosno mobitela

- e-mail adresu na koju će mu biti dostavljena obavijest o datumu i vremenu procjene odnosno testiranja

- naziv radnog mjesta na koje se prijavljuju

**Uz prijavu na natječaj kandidati su dužni priložiti:** - životopis,

- diploma, odnosno dokaz o odgovarajućem stupnju obrazovanja,

- dokaz o državljanstvu,

- uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od mjesec dana od raspisivanja natječaja,

- potvrda ili elektronički zapis Hrvatskog zavoda za  mirovinsko osiguranje o podatcima evidentiranim u bazi podataka HZMO-a  o radnom stažu.

     Navedene isprave odnosno prilozi dostavljaju se u neovjerenoj preslici, a izabrani kandidat je prije sklapanja ugovora o radu dužan predočiti izvornike.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se zapošljavaju u reguliranoj profesiji u sustavu odgoja i obrazovanja u Republici Hrvatskoj, a kvalifikaciju su stekle izvan Republike Hrvatske, ne mogu se zaposliti u odgojno-obrazovnoj ustanovi temeljem rješenja o priznavanju inozemne obrazovne kvalifikacije koje izdaje Agencija za znanost i visoko obrazovanje već temeljem rješenja o priznavanju inozemne stručne kvalifikacije koje izdaje Ministarstvo znanosti i obrazovanja.  
  
Kandidati kojima je rješenjem Ministarstva znanosti i obrazovanja priznata inozemna stručna kvalifikacija kojom se ostvaruje pravo na pristup i obavljanje regulirane profesije nisu dužni ishoditi rješenje Agencije za znanost i visoko obrazovanje za potrebe zapošljavanja u odgojno-obrazovnoj ustanovi (više na poveznici: <https://mzo.gov.hr/istaknute-teme/odgoj-i-obrazovanje/priznavanje-inozemnih-strucnih-kvalifikacija-regulirane-profesije/3195> **)**

Najkasnije do isteka roka za podnošenje prijave na natječaj, Povjerenstvo će na javno dostupnoj mrežnoj stranici Škole u izborniku „ZAPOŠLJAVANJE“ podizborniku „ NATJEČAJI“ objaviti način procjene, odnosno testiranja kandidata te pravne i druge izvore za pripremu kandidata ako se testiranje provodi o poznavanju propisa, (poveznica: <http://osim.hr/category/natjecaji/> )

Sve kandidate koji su pravodobno dostavili potpunu prijavu te ispunjavaju uvjete iz natječaja, Povjerenstvo će pozvati na procjenu odnosno testiranje u roku od najmanje pet ( 5 ) dana prije dana određenog za procjenu, odnosno testiranje prema odredbama Pravilniku o načinu i postupku zapošljavanja.

U pozivu će biti navedeni datum, vrijeme i mjesto procjene testiranja odnosno vrednovanja kandidata te pravni i drugi izvori za pripremu kandidata ako se testiranje provodi o poznavanja propisa. Poziv će se dostaviti putem elektroničke pošte na e-mail kandidata i bit će objavljen na mrežnoj stranici Škole u izborniku <http://osim.hr/category/poziv-kandidata-na-testiranje/>

Kandidat koji je pravodobno dostavio potpunu prijavu i ispunjava uvjete iz natječaja dužan je pristupiti procjeni odnosno testiranju prema odredbama Pravilnika o načinu i postupku zapošljavanja u Osnovnoj školi Ivana Mažuranića, Obrovac Sinjski koji je dostupan na mrežnim stranicama Škole. <http://osim.hr/wp-content/uploads/2019/10/Pravilnik-o-postupku-zapo%C5%A1ljavanja.pdf>

Kandidatu koji je osoba s invaliditetom Škola je obavezna u postupku procjene odnosno testiranja osigurati odgovarajuću razumnu prilagodbu ako je kandidat u prijavi na natječaj naveo potrebu za odgovarajućom prilagodbom.

Ako kandidat ne pristupi procjeni odnosno testiranju smatra se da je odustao od prijave na natječaj.

Podnošenjem prijave na natječaj kandidat daje izričitu privolu Osnovnoj školi Ivana Mažuranića, Obrovac Sinjski da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

O rezultatima natječaja kandidati će biti obaviješteni na isti način u roku od petnaest dana od dana sklapanja ugovora s izabranim kandidatom, osim ako posebnim propisom nije drugačije određeno. Kandidate se izvješćuje putem mrežnih stranica Osnovne škole Ivana Mažuranića, Obrovac Sinjski u izborniku „ZAPOŠLJAVANJE“, podizborniku „ OBAVIJEST O REZULTATIMA IZBORA“ , <http://osim.hr/category/obavijest-o-rezultatima-izbora/>

Rok za podnošenje prijave na natječaj je osam ( 8 ) dana od dana objave natječaja na mrežnoj stranici i oglasnoj ploči Osnovne škole Ivana Mažuranića, Obrovac Sinjski, mrežnoj stranici i oglasnoj ploči Hrvatskog zavoda za zapošljavanje.

Prijave na natječaj dostavljaju se neposredno ili zemaljskom poštom na adresu Osnovna škola Ivana Mažuranića, Obrovac Sinjski 242/C, 21 241 Obrovac Sinjski s naznakom „za natječaj – učitelj/ica engleskog jezika“.

Nepotpune i nepravodobne prijave neće se razmatrati.

Natječaj je objavljen dana 21. listopada 2021. godine, na mrežnoj stranici i Osnovne škole Ivana Mažuranića, Obrovac Sinjski <http://osim.hr/category/natjecaji/> u izborniku „ZAPOŠLJAVANJE“, podizborniku „ NATJEČAJI“, i na oglasnoj ploči te mrežnoj stranici i oglasnoj ploči Hrvatskog zavoda za zapošljavanje i traje do 29. listopada 2021. godine.

KLASA:112-01/21-01/19

URBROJ:2175-16-01-21-01

Obrovac Sinjski, 20.10.2021. godine

Ravnatelj: Tomislav Budimir, prof.